יחידת ניהול החוב באגף החשב הכללי במשרד האוצר ביצעה היום (ה') עסקאות גידור מסוג דולר-שקל בהיקף של 304 מיליון דולר על החוב במטבע חוץ.
החוב במטבע חוץ של ממשלת ישראל עמד בסוף רבעון שלישי בשנת 2015 על כ-26 מיליארד דולר, מתוכם הסתכם החוב הדולרי בכ-21 מיליארד דולר, כ-80% מכלל החוב במטבע חוץ של הממשלה לאותו מועד. תכנית העבודה הרב שנתית של אגף החשב הכללי היא לצמצם את החשיפה למטבע חוץ באמצעות ביצוע עסקאות גידור.
עוד דווח כי מתחילת השנה בוצעו עסקאות גידור מסוג דולר-שקל בהיקף של 955 מיליון דולר.
החשבת הכללית מיכל עבאדי-בויאנג'ו הדגישה היום כי "גידור החוב במטבע חוץ נועד להגביר את הוודאות ולצמצם את החשיפה של החוב הממשלתי לשינויים בשערי מטבע חוץ. אנשי יחידת החוב מנצלים את תנאי השוק ואת שערי החליפין אשר תומכים בביצוע עסקאות אלו".